కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రెండో ఓవర్‌లోనే రివ్యూ చేజార్చుకున్న భారత్
. బుమ్రా మాటని అతిగా విశ్వసించిన కెప్టెన్ విరాట్ కోహ్లీ రివ్యూకి వెళ్లగా.. బంతి వికెట్లని తాకకుండా పైన వెళ్తున్నట్లు రిప్లైలో కనిపించింది. దీంతో.. ఫీల్డింగ్ సమయంలో (50 ఓవర్ల్‌కి) ఉన్న ఏకైక రివ్యూ అవకాశాన్ని భారత్ తొలి 11 బంతుల్లోనే చేజార్చుకుంది.
Samayam Telugu | Updated:
Mar 8, 2019, 02:03PM IST
రెండో ఓవర్‌లోనే రివ్యూ చేజార్చుకున్న భారత్
హైలైట్స్
అరోన్ ఫించ్ వికెట్ కోసం సాహసోపేత నిర్ణయం తీసుకున్న విరాట్ కోహ్లి
రెండో ఓవర్‌లోనే చేజారిన రివ్యూ అవకాశం.. 48 ఓవర్ల పాటు భారత్‌కి తప్పని పరీక్ష
బుమ్రాని అతిగా విశ్వసించి డీఆర్‌ఎస్ అడిగిన కోహ్లి
రిప్లైలో వికెట్లకి తాకకుండా పైన వెళ్తున్నట్లు కనిపించిన బంతి
ఆస్ట్రేలియాతో రాంచీ వేదికగా ఈరోజు జరుగుతున్న మూడో వన్డేలో భారత్ జట్టు ఆరంభంలోనే రివ్యూ (డీఆర్‌ఎస్) అవకాశాన్ని చేజార్చుకుంది. ఇన్నింగ్స్ రెండో ఓవర్ వేసిన జస్‌ప్రీత్ బుమ్రా బౌలింగ్‌లో బంతిని ముందుకు ఫుష్ చేసేందుకు ఆస్ట్రేలియా ఓపెనర్ అరోన్ ఫించ్ ప్రయత్నించాడు.
కానీ.. అతని బ్యాట్‌కి అందని బంతి నేరుగా వెళ్లి ఫ్యాడ్స్‌ను తాకింది. దీంతో.. ఎల్బీడబ్ల్యూ ఔట్ కోసం టీమిండియా అప్పీల్ చేయగా.. ఫీల్డ్ అంపైర్ తిరస్కరించాడు. కానీ.. బుమ్రా మాటని అతిగా విశ్వసించిన కెప్టెన్ విరాట్ కోహ్లీ రివ్యూకి వెళ్లగా.. బంతి వికెట్లని తాకకుండా పైన వెళ్తున్నట్లు రిప్లైలో కనిపించింది. దీంతో.. ఫీల్డింగ్ సమయంలో (50 ఓవర్ల్‌కి) ఉన్న ఏకైక రివ్యూ అవకాశాన్ని భారత్ తొలి 11 బంతుల్లోనే చేజార్చుకుంది.
ఈ మ్యాచ్‌లో టాస్ గెలిచిన భారత్ కెప్టెన్ విరాట్ కోహ్లీ ఫీల్డింగ్ ఎంచుకున్నాడు. ఐదు వన్డేల సిరీస్‌లో ఇప్పటికే వరుసగా రెండు వన్డేల్లో గెలిచిన భారత్ జట్టు 2-0తో ఆధిక్యంలో కొనసాగుతోంది. దీంతో.. మూడో వన్డేలోనూ గెలిచి సిరీస్‌ను చేజిక్కించుకోవాలని టీమిండియా ఉవ్విళ్లూరుతుండగా.. మరోవైపు ఈరోజు వన్డేలో గెలవడం ద్వారా సిరీస్‌‌లో ఆశల్ని సజీవంగా ఉంచుకోవాలని కంగారూలు ఆశిస్తున్నారు. ధోనీ సొంతగడ్డపై ఈ మ్యాచ్ జరుగుతుండగా.. వన్డే ప్రపంచకప్‌ తర్వాత ఈ మాజీ కెప్టెన్ రిటైర్మెంట్ ప్రకటిస్తాడనే వార్తలు వస్తుండటంతో.. రాంచీలో అతనికిదే చివరి మ్యాచ్ కానుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.